CELEX: 32021D0282
Language: lv
Date: 2021-02-22 00:00:00
Title: Padomes Lēmums (KĀDP) 2021/282 (2021. gada 22. februāris), ar kuru groza Lēmumu (KĀDP) 2018/904, ar ko pagarina pilnvaru termiņu Eiropas Savienības īpašajam pārstāvim Vidusāzijā

23.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 62/45
               
            
         PADOMES LĒMUMS (KĀDP) 2021/282
         (2021. gada 22. februāris),
         ar kuru groza Lēmumu (KĀDP) 2018/904, ar ko pagarina pilnvaru termiņu Eiropas Savienības īpašajam pārstāvim Vidusāzijā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2015. gada 15. aprīlī pieņēma Lēmumu (KĀDP) 2015/598 (1), ar ko Peter BURIAN kungs tika iecelts par Eiropas Savienības īpašo pārstāvi (ESĪP) Vidusāzijā.
                  
               
                     (2)
                  
                  
                     Padome 2018. gada 25. jūnijā pieņēma Lēmumu (KĀDP) 2018/904 (2), ar ko pagarināja ESĪP Vidusāzijā Peter BURIAN kunga pilnvaru termiņu. ESĪP pilnvaru termiņu vēlreiz pagarināja ar Padomes Lēmumu (KĀDP) 2020/252 (3). ESĪP pilnvaru termiņš beigsies 2021. gada 28. februārī.
                  
               
                     (3)
                  
                  
                     ESĪP pilnvaru termiņš būtu jāpagarina vēl uz četru mēnešu laikposmu finanšu atsauces summas ietvaros, kā izklāstīts 5. panta 1. punktā Lēmumā (KĀDP) 2018/904, kas grozīts ar Lēmumu (KĀDP) 2020/252.
                  
               
                     (4)
                  
                  
                     ESĪP savas pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2018/904 groza šādi:
            
                        1)
                     
                     
                        lēmuma 1. pantu aizstāj ar šādu:
                        
                           “1. pants
                           Eiropas Savienības īpašais pārstāvis
                           Eiropas Savienības īpašā pārstāvja (ESĪP) Vidusāzijā Peter BURIAN kunga pilnvaru termiņš tiek pagarināts līdz 2021. gada 30. jūnijam. Padome, pamatojoties uz Politikas un drošības komitejas (PDK) izvērtējumu un Savienības Augstā pārstāvja ārlietās un drošības politikas jautājumos (AP) priekšlikumu, var nolemt, ka ESĪP pilnvaras beidzas agrāk.”;
                        
                     
                  
                        2)
                     
                     
                        lēmuma 14. panta otro daļu aizstāj ar šādu:
                        “Galīgo visaptverošo ESĪP pilnvaru īstenošanas pārskata ziņojumu iesniedz līdz 2021. gada 30. aprīlim.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 22. februārī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums (KĀDP) 2015/598 (2015. gada 15. aprīlis), ar ko ieceļ Eiropas Savienības īpašo pārstāvi Vidusāzijā (OV L 99, 16.4.2015., 25. lpp.).
         
            (2)  Padomes Lēmums (KĀDP) 2018/904 (2018. gada 25. jūnijs), ar ko pagarina pilnvaru termiņu Eiropas Savienības īpašajam pārstāvim Vidusāzijā (OV L 161, 26.6.2018., 12. lpp.).
         
            (3)  Padomes Lēmums (KĀDP) 2020/252 (2020. gada 25. februāris), ar kuru groza Lēmumu (KĀDP) 2018/904, ar ko pagarina pilnvaru termiņu Eiropas Savienības īpašajam pārstāvim Vidusāzijā (OV L 54 I, 26.2.2020., 7. lpp.).